BICHON FRISÉ RY:N SITOUMUSKASVATTAJASOPIMUS
1.	Sitoumuskasvattaja on Bichon Frisé Ry:n jäsen ja tähtää jalostustyöllään rodun kehittämiseen rotujärjestön jalostuksen tavoiteohjelman mukaisesti sekä noudattaa rodun perinnöllisten vikojen ja sairauksien torjumisohjelmaa, ja on allekirjoittanut Suomen Kennelliiton kasvattajasitoumuksen.
2.	Sitoumuskasvattajaksi hakevalla tulee olla SKL:n hyväksymä kennelnimi sekä olla kahden sitoumuskasvattajan kirjallinen suosittelu jotka tulee olla tämän sopimuksen liitteenä. Muoto vapaa. Toisen suosittelijan tulee olla Vuolasvirta-palkittu sitoumuskasvattaja.
3.	Sitoumuskasvattajaksi hakevan vähintään yhden kasvattaman tai omistaman koiran tulee olla palkittuna Suomen näyttelyissä vähintään 5 kertaa laatumaininnalla erinomainen.
4.	Hakijalla ei saa olla voimassa olevaa SKL:n antamaa sanktiota eikä eläintenpitokieltotuomiota.
5.	Sitoumuskasvattaja noudattaa jalostusyksilöiden valinnassa seuraavia sääntöjä sekä kasvattaessaan itse pentueita että antaessaan uroksia astutukseen:
•	Ensimmäistä kertaa narttua penikoitettaessa tulee sen olla synnytyshetkellä alle viisivuotias.
•	Yhden uroksen jälkeläismäärä saa kalenterivuodessa olla korkeintaan 25 Suomessa rekisteröityä pentua kuitenkin siten, että viimeinen rajan ylittävä pentue hyväksytään kokonaisuudessaan, ellei raja ole täyttynyt ennen astutusta. (Esimerkiksi, jos koiralla on jo 24 jälkeläistä, on sallittua käyttää sitä jalostukseen kyseisenä vuonna vielä kerran ja koko syntyvä pentue hyväksytään pentujen lukumäärästä riippumatta.)
•	Jalostusyksilöiden tulee olla terveitä ja hyväluonteisia. Erityisesti jalostuskoirien valinnassa vältettäviä sairauksia tai ominaisuuksia ovat sellaiset, joiden voidaan katsoa aiheuttavan koiralle kipua tai haittaa tai vaikuttavan rodun elinvoimaisuutta vähentävästi. Lisätietoa jalostukseen soveltuvista koirista löytyy Jalostuksen Tavoiteohjelmasta.
•	Jalostukseen käytettävän yhdistelmän yhteenlaskettu polvitulos ei saa ylittää yhtä. Jos toisella osapuolella on tois- tai molemminpuolinen 1-asteen patellaluksaatio, tulee toisen osapuolen olla täysin tervepolvinen
•	Jos jalostukseen käytettävän koiran toisella vanhemmalla on todettu harmaakaihi, voi koiraa käyttää jalostukseen vain seuraavin ehdoin:
• Koiran toisen vanhemman tulee olla kaihivapaa
• Koiran tulee ensimmäisellä kerralla jalostukseen käytettäessä olla astutushetkellä vähintään 3 vuoden ikäinen. Kaihisairaan koiran jälkeläistä saa käyttää jalostukseen yhden kerran kalenterivuodessa.
• Koira tulee olla virallisesti todettu silmistään terveeksi joka kerta korkeintaan 6 kk ennen astutusta.
• Kahta kaihisairaan vanhemman jälkeläistä ei saa yhdistää keskenään.
•	Jalostukseen käytettävillä koirilla on oltava näyttelyistä vähintään laatuarvostelu EH kaksi kertaa tai molemmilla jalostustarkastus. Sitoumuskasvattajat voivat poiketa jalostuskoiran näyttelytulos-velvoitteesta kerran kalenterivuodessa tai noudattaa viiden erin sääntöä. Mikäli kasvattajalla on viidessä viimeisessä näyttelyikäisessä pentueessa vähintään viisi näyttelyssä laatuarvosanalla erinomainen palkittua koiraa, voi hän halutessaan poiketa jalostusyksilön näyttelytulos velvoitteesta. Viiden yksilön tuloksien on oltava hankittuna jo astutushetkellä.
Niillä kasvattajilla, jotka noudattavat näitä sitoumuskasvattajasopimuksen sääntöjä, on oikeus 10 %:n alennukseen jäsenen ilmoitushinnoista rotujärjestön lehdessä.
Yllä olevien ehtojen rikkominen johtaa kasvattajan sitoumuskasvattajasopimuksen päättymiseen. Yhdistyksen hallitus hyväksyy kasvattajan sitoumuskasvattajaksi. Itse eronnut tai sopimusrikkomuksen johdosta erotettu sitoumuskasvattaja voi pyytää rotujärjestön hallitukselta pääsyä sitoumuskasvattajalistalle uudestaan aikaisintaan vuoden kuluttua eroamis- tai erottamispäivämäärästä. Hallitus voi päätöksellään evätä kasvattajan takaisin sitoumuskasvattajaksi ottamisen, mikäli erotettu tai eronnut kasvattaja on sinä aikana, kun kasvattaja ei ole ollut sopimuksen piirissä syyllistynyt tahallaan tai tuottamuksellisesti sitoumuskasvattajasopimuksen vastaiseen toimintaan.
Sitoumuskasvattajalla on oikeus ilmoittaa kasvattamansa pentueet välitettäviksi rotujärjestön pentuvälitykseen, mikäli siitosyhdistelmä täyttää yllä olevat ehdot ja lisäksi:
	Siitosyhdistelmän sukusiitosprosentti on kuudella polvella korkeintaan 6,25%
Allekirjoittamalla sopimuksen ilmoitan hyväksyväni muutokset, lukeneeni Jalostuksen Tavoite Ohjelman ja ymmärtäneeni lukemani. Hyväksyn myös, että minut erotetaan määräajaksi mikäli rikon sopimusta.
Muutokset sitoumuskasvattajasopimukseen hyväksytty 15.3.2015 vuosikokouksessa, ja tiedotettu yhdistyksen lehdessä 1/2015. Muutokset astuvat voimaan 1.5.2015 ja ovat voimassa toistaiseksi.
Sopimus tulee postittaa jalostustoimikunnan sihteerille:
Tea Kultti
bfjalostustoimikunta@gmail.com

Aika ja paikka
________________________________ _____/______ 20
Kasvattajan allekirjoitus
________________________________
Kasvattajan yhteystiedot
Kennelnimi: ______________________________________________________
Kasvattajan nimi:___________________________________________________
Osoite:____________________________________________________________
Postinumero ja -toimipaikka:__________________________________________
Puhelinnumerot:____________________________________________________
Sähköpostiosoite:___________________________________________________
Suosittelijat: ______________________________________________________
Kotisivujen osoite:__________________________________________________
___ Haluan, että tietoni ilmoitetaan Bichon Frisé –lehden kasvattajahakemistossa
___ Haluan, että tietoni ilmoitetaan Bichon Frisé Ry:n nettisivujen kasvattajahakemistossa